stanford-oval/wikipedia huggingface dataset:
Younger Dryas
Younger Dryas וראשית החקלאות

סוף התקופה חופף לראשית החקלאות (המהפכה הנאוליתית) וחוקרים רבים ניסו לקשר בין השניים.
על פי התאוריה שהוצעה על ידי גורדון צ'יילד ההתחממות שבאה בסיומו של ה-Younger Dryas לוותה בהתייבשות.
ההתחממות אפשרה אומנם גידול צמחים אך ההתייבשות דחפה את בני האדם להתיישב בצורה צפופה בעמקי הנהרות.
המיזוג בין ההתיישבות הצפופה, המחסור המסתמן במזון, היכולת לגדלו והצורך לשתף פעולה לצורך כך, הביאה לפיתוח החקלאות וראשית ארגון החברה האנושית במבנים חברתיים מורכבים כממלכות שהתפתחו בעמקי הנהרות הגדולים כממלכה הפרעונית לאורך הנילוס, ממלכת שומר בפרת והחידקל ותרבויות עמק האינדוס.
ממצאים מאוחרים מערערים חלק מהנחות היסוד של תהליך זה, ייתכן וראשית החקלאות החלה לפני ה-Younger Dryas או במהלכו, חלק מהמהלכים המכריעים בראשית החקלאות כביות החיטה לא התרחשו בעמקי הנהרות, לא בכול מקום ההתחממות הביאה להתייבשות האקלים, אך יחד עם זאת מקובל על מרבית החוקרים כי קיים קשר בין שתי התופעות.
ה-Younger Dryas ושינויי האקלים במאה ה-21

עד לגילוי ה-Younger Dryas התייחסו מרבית החוקרים לשינויי האקלים כתופעה המתרחשת לאורך מאות ואפילו אלפי שנים, מאז גילויו יוצאים החוקרים מנקודת הנחה ששינוי אקלים משמעותי יכול להתרחש תוך מספר בודד של שנים.
המנגנון שהוצא לתיאור הסיבות שהביאו להתרחשות ה-Younger Dryas (הוספת כמויות גדולות של מים מתוקים וקרים למי האוקיינוס האטלנטי שהביאה לעצירת המסוע הצפון אטלנטי ולהתקררות אירופה וחופי דרום ארצות הברית) מקבילות למתרחש כיום עקב המסת כיפת הקרח בגרינלנד ולהאטה שנמדדה בזרימת זרם הגולף שהוא חלק מהמסוע.
לאור זאת יש חוקרים החושבים שאחת התוצאות מהתחממות כדור הארץ שנרשמה בסוף המאה ה-20 ותחילת המאה ה-21 עשויה להיות התקררות פתאומית.
ראו גם

זרם הגולף
התרבות הנאטופית
התקופה הלחה באפריקה
אירוע ה-8200
אירוע 4.2
עידן הקרח הקטן
הערות שוליים

↑  The Younger Dryas, NOAA
↑  דיקלה אורן, אפשרות מקפיאה, באתר הידען, ‏18.3.2004
↑  Don Easterbrook, Younger Dryas, britannica
↑  אבי בליזובסקי, "הידען", האם שביט שהתפוצץ גרם לתקופת קרח לפני 13 אלף שנה?, באתר ynet, 20 באוגוסט 2007
↑  Tanzhuo Liu Wallace S. Broecker Mordechai Stein, Rock varnish evidence for a Younger Dryas wet period in the Dead Sea basin, Geophysical Research Letters
↑  Gideon Hartman, Ofer Bar-Yosef, Alex Brittingham, Leore Grosman, and Natalie D. Munro, Hunted gazelles evidence cooling, but not drying, during the Younger Dryas in the southern Levant, panas
↑  ארכיאולוגים גילו ישוב פרהיסטורי המחבר בין תקופת האבן הקדומה לחדשה, באתר האוניברסיטה העברית, ‏17/02/2016 (ארכיון)
↑  מתי החלה החקלאות? הרבה יותר מוקדם מששיערנו, באתר אוניברסיטת בר אילן, ‏2015-07-23
↑  Chris Mooney, The fast-melting Arctic is already messing with the ocean’s circulation, scientists say, washington post, ‏March 14, 2018
↑  אור אליאסון, מי סגר את הברז לזרם הגולף ?, באתר מכון דווידסון
| --- | --- |
בקרת זהויות :  GND: 4511911-9 
Dryas octopetala
תפוצת ה-Dryas octopetala כיום
זרם הגולף שהוא חלק מהמסוע הצפון אטלנטי, מזרים מים חמים מהאזור הקריבי לעבר חופי צפון אירופה, מקובל כי עצירת הזרם הביאה לתקופת היונגר דרייס
גרביירה

| --- | --- |

 
 מאכלים
 סוג:  גבינה יוונית, גבינה מחלב מעורב 
 מוצא:  יוון 
 מרכיבים עיקריים:  חלב כבש 
 גבינות
 תו תקן:  כינוי מקור מוגן 
 
גרביירה (ביוונית: γραβιέρα; באנגלית: Graviera) היא גבינה מיוון המיוצרת בחלקים שונים של יוון, שהעיקריים שבהם הן כרתים, לסבוס, נקסוס ואמפילוכיה. היא דומה לגרוייר, גבינה שווייצרית ששמה של ה"graviera" נגזר. הגרביירה המפורסמת ביותר היא Graviera Naxou כלומר מנקסוס.
מאפיינים

הגרביירה היא הגבינה השנייה הכי פופולרית ביוון אחרי הפטה. היא מיוצרת בגלגלים, קליפתה הקשה מסומנת בדוגמת הצלבה האופיינית של הבד המנקז שלה. ישנם סוגים שונים של גרביירה המיוצרים ביוון. גרביירה מכרתים עשויה מחלב כבשים ומבשילה לפחות חמישה חודשים. היא מעט מתוקה, עם טעם נעים של קרמל שרוף. הגרביירה של נקסוס, לעומת זאת, עשויה ברובה מחלב פרה (80–100%).
ניתן לפרוס ולאכול את הגרביירה, לטגן כ-Saganaki (פרוסת גבינה מטוגנת) וגם לאכול כחטיף, לגרד ולהגיש על מנות פסטה, לאפות בתבשילים או להשתמש בסלטים (בקוביות או בשבבים). היא זמינה באופן נרחב מחוץ ליוון, שם ניתן לרכוש אותה בחנויות מכולת גדולות, בשווקים יווניים או אתניים, ובחנויות גבינות מיוחדות, כמו גם באינטרנט. ניתן להשתמש בגרוייר כתחליף, אבל גרביירה הוא מקומי.
ראו גם

רשימת גבינות
הערות שוליים

↑  Papademas, P., and Bintsis, T. Global Cheesemaking Technology: Cheese Quality and Characteristics, John Wiley & Sons, 2017. p. 220.
↑  Donnelly, Catherine, ed. (25 באוקטובר 2016). The Oxford Companion to Cheese (באנגלית). Oxford University Press. ISBN 978-0-19-933090-4. {{cite book}}:  (עזרה)
↑  Hoffman, Susanna. 2004. The Olive and the Caper; Adventures in Greek Cooking. Workman Publishing. מסת"ב 978-1563058486. p. 28.
אניירין ברנרד

| --- | --- |

אניירין ברנרד, 2019
 לידה:  8 במאי 1987 (בן 37) ברידג'אנד, ויילס, הממלכה המאוחדת הממלכה המאוחדת 
 מדינה:  הממלכה המאוחדת 
 תקופת הפעילות:  מ-2003 
 מקום לימודים:  הקולג' הוולשי המלכותי למוזיקה ודרמה 
 פרסים והוקרה:  פרס אוליבייה 
 פרופיל ב-IMDb
 
אניירין ברנרד (באנגלית: Aneurin Barnard; נולד ב-8 במאי 1987) הוא שחקן תיאטרון, קולנוע וטלוויזיה ולשי. הוא מוכר בעיקר מהופעותיו בתפקיד דייווי בסרט המוזיקלי "Hunky Dory", קלוד במותחן "The Truth About Emanuel", רוברט ויליס הבן בסרט "סילה", והמלך ריצ'רד השלישי במיני-סדרה "מלכה לבנה". ב-2017 שיחק בסרט הפעולה "דנקרק" של כריסטופר נולאן.
ביוגרפיה

ברנרד נולד בברידג'אנד שבמחוז מרכז גלמורגן (כיום מחוז ברידג'אנד) בוויילס, הממלכה המאוחדת. הוא בנם של ג'ון, עובדת במפעל, וטרי ברנרד, כורה פחם. יש לו אחות בשם קרי. הוא למד בבית הספר התיכון "אֶסְגוֹל גְוִוין ל'אנְהארי". כשהיה בן 11/12 כיכב בסדרת הטלוויזיה "Jacob's Ladder" של ערוץ HTV ויילס. ברנרד למד משחק בקולג' המלכותי הוולשי למוזיקה ולדרמה יחד עם קימברלי ניקסון וטום קאלן, וסיים את לימודיו ב-2008. שפת האם שלו היא ולשית.
קריירה

ברנרד גילם את מלכיור, אחד משלושה התפקידים הראשיים, בהפקה המקורית בלונדון של המחזמר "אביב מתעורר" זוכת פרס טוני. הצגת הבכורה הייתה בפברואר 2009 בתיאטרון ליריק האמרסמית'. ההפקה הועברה במרץ 2009 לתיאטרון נובלו ורצה עד מאי אותה שנה. ב-2010 זכה ברנרד בפרס אוליבייה על תפקידו במחזה. בטלוויזיה שיחק ברנרד בתפקידי אורח בסדרות "רופאים", "חדר מיון", "לגדול בלי בושה", "Y Pris" ו-"Jacob's Ladder". עוד הופיע בסרטי טלוויזיה קצרים כגון "The Big Day" ו-"Night on the Tiles" ובסרט זוכה פרס באפט"א הוולשי "Owl Creek Bridge".
בתיאטרון בוויילס שיחק ברנרד במחזה "שיר אשיר בגשם" בתפקיד דון לוקווד בתיאטרון לנוער ברידג'נד קאונטי, ובמחזה "Il Miracolo" עבור אלאן ויילס. בבית הספר למשחק הופיע בהפקות של "מעגל הגיר הקווקזי", "Hobson's choice", "חשיבותה של רצינות" ו"סיפור הפרברים" בתפקיד טוני. הוא השתתף בהפקה רדיופונית של הדרמה "תחת חורש חלב".
ב-2011 שיחק ברנרד בסרט "המבצר האחרון" המתרחש ב-1215 ועוסק בחתימת המגנה כרטה על ידי המלך ג'ון ומרד הברונים. בסרט מככבים פול ג'יאמטי, דרק ג'קובי, קייט מארה, ג'יימס פיורפוי, ג'ייסון פלמינג ומקנזי קרוק.
עוד ב-2011 כיכב ברנדרד בסרט "Hunky Dory" לצדה של מיני דרייבר. הסרט מתרחש בשנת 1976 בקיץ החם ביותר שנרשם, בבית ספר בסוונסי. ברנרד גילם את דייווי, ושר שירים מאותה עת כגון "Life on Mars" של דייוויד בואי ואת "Love Reign O'er Me" של להקת המי.
בינואר 2012 שיחק ברנרד בתפקיד הצלם דייוויד ביילי בסרט הטלוויזיה "We'll Take Manhattan" לצדה של קארן גילאן. ב-2012 הופיע גם בסרט האימה "אלפי הופקינס" יחד עם ג'יימי וינסטון. ברנרד היה מועמד לתפקיד ג'ק בסרט "ג'ק צייד הענקים" אבל לבסוף ניקולס הולט קיבל את התפקיד.
ברנרד הופיע בתפקיד ראשי בסרט אימה דל תקציב בשם "Guinea Pigs" (יצא גם בשם "The Facility"), על מתנדבים בניסוי קליני שנלחמים על חייהם אחרי שלקחו תרופה בניסוי כושל. בסרט מככבים גם אלכס ריד, כריס לרקין, סטיב אווטס, ניה רוברטס, אוליבר קולמן, סקיי לורי, ג'ק דולן ואמית שאה. אחרי כן כיכב במותחן האימה "Citadel".
מאפריל עד יוני 2012 הצטלם ברנרד לסרט הפנטזיה-הרפתקאות בשם "ההרפתקן: קללת קופסת מידאס" בדרום-מערב אנגליה. הסרט יצא לאקרנים בשנת 2014. ב-2013 השתתף ברנרד בסרט "Trap for Cinderella" בבימויו של איאן סופטלי המבוסס על ספר מאת סבסטיאן ג'פריסוט, וגילם את דמותו של קלוד בדרמת המתח "The Truth About Emanuel" של פרנצ'סקה גרגוריני.
ברנרד גילם את דמותו של המלך ריצ'רד השלישי בסדרת הטלוויזיה "מלכה לבנה" של ערוץ BBC One. עוד הופיע בתפקיד ג'ון טרנצ'רד בעיבוד של "מונפליט" שצולם באירלנד ושודר בערוץ Sky1 בדצמבר 2013.
ב-2017 הופיע ברנרד בסרט "The Devil's Harvest". הוא השתתף במיני-סדרה "סילה" בתפקיד המנהל המוזיקלי בובי ויליס לצדה של שרידן סמית'. הדרמה מתמקדת בחייה של סילה בלאק וראשית הצלחתה המקצועית.
ב-2016 שיחק ברנרד בתפקיד הנסיך בוריס דרובצקוי במיני-סדרה "מלחמה ושלום" עיבוד של אנדרו דייוויס לרומן באותו שם מאת לב טולסטוי ששודרה בערוץ BBC One. עוד הופיע בתפקיד טים הובסון בדרמה בת חמישה חלקים בשם "שלוש עשרה".
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | המבצר האחרון | Ironclad | גאי הסקווייר |  |
| 2011 |  | Powder | מיגל |  |
| 2011 |  | Hunky Dory | דייווי |  |
| 2012 |  | Citadel | טומי |  |
| 2012 | אלפי הופקינס | Elfie Hopkins | דילן פרקר |  |
| 2012 |  | The Facility | אדם |  |
| 2013 |  | The Truth About Emanuel | קלוד |  |
| 2013 |  | Trap for Cinderella | ג'ייק |  |
| 2013 | מרי מלכת הסקוטים | Mary Queen of Scots | דרנלי |  |
| 2014 | ההרפתקן: קללת קופסת מידאס | The Adventurer: The Curse of the Midas Box | מריה מונדי |  |
| 2017 |  | The Devil's Harvest | מיקולה |  |
| 2017 |  | Interlude in Prague | מוצרט |  |
| 2017 | דנקרק | Dunkirk | גיבסון |  |
| 2018 | גדול יותר | Bigger | בן ויידר |  |
| 2019 | החוחית | The Goldfinch | בוריס פבליקובסקי |  |
| 2019 | מאדאם קירי (אנ') | Radioactive | פול לנגבין |  |
| 2020 | ההיסטוריה האישית של דייוויד קופרפילד | The Personal History of David Copperfield | ג'יימס סטיפורת' |  |
| 2025 |  | Rogue Trooper | טרופר | דיבוב |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 |  | Jacob's Ladder | ג'ונתן הצעיר |  |
| 2007 |  | Y Pris | טופאק |  |
| 2008 | חדר מיון | Casualty | דאמיין | בפרק "Hurt" |
| 2009 | רופאים | Doctors | צ'אס מורדוך | בפרק "Filmflam Thank You Man" |
| 2012 |  | We'll Take Manhattan | דייוויד ביילי | סרט טלוויזיה |
| 2013 | מלכה לבנה | The White Queen | ריצ'רד, דוכס גלוסטר ואחר כך המלך ריצ'רד השלישי | מיני-סדרה |
| 2013 | מיס מארפל | Agatha Christie's Marple | רובי היימן | בפרק "Endless Night" |
| 2013 | מונפליט | Moonfleet | ג'ון טרנצ'רד |  |
| 2014 | תחת חורש חלב | Under Milk Wood | דראונד | סרט טלוויזיה (קול) |
| 2014 | סילה | Cilla | רוברט "בובי" ויליס הבן | מיני-סדרה |
| 2015 |  | The Scandalous Lady W | קפטן ג'ורג' ביזט | סרט טלוויזיה |
| 2015 |  | Killing Jesus | יעקב בן זבדי | מיני-סדרה |
| 2016 | מלחמה ושלום | War & Peace | בוריס דרובצקוי | מיני-סדרה |
| 2016 | שלוש עשרה | Thirteen | טים הובסון | סדרת טלוויזיה |
| 2017 | SS-GB | SS-GB | השוטר ג'ימי דאן | מיני-סדרה |
| 2019 | שרווד | Sherwood | גיסבורן (דיבוב) | סדרת טלוויזיה |
| 2020 | בארקסקינס | Barkskins | האמיש | תפקיד ראשי; 8 פרקים |
| 2021 | כלואים | Time | ברנרד | מיני-סדרה |
| 2021 |  | The Pact | ג'ק | מיני-סדרה; 6 פרקים |
| 2023 |  | Steeltown Murders | ג'וזף קאפן (אנ') | מיני-סדרה |
| 2024 |  | The Way | דן | מיני-סדרה |
| יפורסם בהמשך | 1899 | 1899 | יפורסם בהמשך | סדרת טלוויזיה |
פרסים ומועמדויות

| שנה | פרס | קטגוריה | עובר | תוצאה |
| --- | --- | --- | --- | --- |
| 2010 | פרס אוליבייה | השחקן הטוב ביותר במחזמר | אביב מתעורר בתפקיד מלכיור גבור | זכייה |
| 2012 | פסטיבל הסרטים הבינלאומי של פוצ'ון | השחקן הטוב ביותר | Citadel | זכייה |
| 2013 | פרס הקולנוע העצמאי של אשלנד | אנסמבל השחקנים הטוב ביותר  יחד עם ג'סיקה בייל, אלפרד מולינה, פרנסס או'קונור, ג'ימי סימפסון, וקיה סקודלריו  | The Truth About Emanuel | זכייה |
הערות שוליים

↑  "The Truth About Aneurin Barnard".
1 2  WalesOnline (25 באוקטובר 2012). "Aneurin Barnard films new BBC period drama in Bruges". {{cite web}}:  (עזרה)
↑  Metro.co.uk, Keith Watson for (19 ביולי 2013). "Aneurin Barnard: Richard III gets a raw deal". {{cite web}}:  (עזרה)
↑  Mark Shenton (25 באוקטובר 2008). "Initial Casting Announced for London Premiere of Tony-Winning Spring Awakening". Playbill. נבדק ב-2009-03-19. {{cite news}}:  (עזרה)
↑  Paul Levy (6 במרץ 2009). "'Spring Awakening' Is No Garden Variety High-School Musical". Wall Street Journal. נבדק ב-2009-03-19. {{cite news}}:  (עזרה)
↑  Charles Spencer (9 במרץ 2009). "Dirty Dancing and Spring Awakening in the West End". Daily Telegraph. נבדק ב-2009-03-19. {{cite news}}:  (עזרה)
↑  Aneurin Barnard secures film deal
↑  WalesOnline (20 במרץ 2009). "Aneurin Barnard: A career awakening". {{cite web}}:  (עזרה)
↑  "Vertigo, NFTS start shoot for Guinea Pigs".
↑  Adam Dawtrey (11 באפריל 2012). "Aneurin Barnard tapped for 'Mariah Mundi'". Variety. נבדק ב-30 ביולי 2012. {{cite web}}:  (עזרה)
↑  "BBC — Filming begins on epic adaptation of War and Peace for BBC One — Media Centre". www.bbc.co.uk. נבדק ב-2016-01-06.
| --- | --- |
בקרת זהויות :  NLI: 987007415658305171  PLWABN: 9811721235305606  BNE: XX5874340  BnF: cb16737348b (data)  GND: 111368223X  ISNI: 0000 0004 2661 2099  LCCN: no2011120133  NKC: xx0231938  NTA: 419741100  SUDOC: 188622071  VIAF: 179739811   WorldCat (עם VIAF): 179739811
פרץ חורשתי

| --- | --- |

 לידה:  1920 ורשה, הרפובליקה הפולנית השנייה 
 פטירה:  17 בינואר 2017 (בגיל 97 בערך) אילת 
 מדינה:  ישראל 
 השתייכות:   צה"ל  כבאות והצלה לישראל
 תקופת הפעילות:  1946–1980 (כ־34 שנים)
 דרגה:    סגן-אלוף
 תפקידים בשירות
 מפקד העיר אילת (צה"ל) מפקד תחנת כיבוי אש אילת
 פעולות ומבצעים
 פרטיזן במלחמת העולם השנייה לוחם בקרב על מצודת יואב
 תפקידים אזרחיים
 צייר, מאייר
 
פרץ חורשתי (פאוול שיינוולד) (1920 – 17 בינואר 2017) היה פרטיזן ביחידת הפרטיזנים של בלסקי בבלארוס, לאחר שנמלט מגטו ורשה במהלך מלחמת העולם השנייה. במלחמת השחרור לחם בחטיבת גבעתי ונפצע בקרב על משטרת עיראק סווידאן. בשנות השישים היה ממקימי תחנת כיבוי אש באילת וכן היה צייר ומאייר.
תולדות חייו > מלחמת העולם השנייה

חורשתי נולד וגדל בוורשה. במלחמת העולם השנייה היה בגטו ורשה, בזמן אחת האקציות בגטו הסתתר בעליית גג וכך נשאר בגטו. אביו צייד אותו בתעודות מזויפות שאפשרו לו, לכאורה, להמשיך להישאר בגטו. באחד הימים פנה אליו יהודי בגטו וביקש ממנו שישא לאישה את בתו, נתליה, כדי להציל אותה. "בני הזוג" הסתתרו בבתים ריקים בגטו. חורשתי התחזה לפולני ועבד מחוץ לגטו, אך בחזרתו לגטו כשבועיים לאחר "נישואיו" גילה שנתליה נעלמה.
חורשתי נתפס באחד הימים והועבר ברכבת לטרבלינקה. כשהגיע לטרבלינקה נפגע בראשו, איבד את הכרתו ונפל. כשהתעורר עמדה הרכבת לעזוב והוא קפץ עליה וחזר לורשה, שם התחזה לנתין גרמני באמצעות תעודה אחרת שסידר לו אביו ומכוחה הצטרף לקבוצה ששמרה על שבויי מלחמה רוסים, תוך שהוא נשמר, בעיקר במקלחות, שזהותו לא תתגלה.
בשלב מסוים תעודותיו איבדו את תוקפן והוא נמלט מורשה. הוא הגיע לכפר בו תפסו אותו פולנים והסגירו אותו לגרמנים. הוא הוסע ברכבת כדי להיחקר, אך הצליח להימלט בקפיצה מהרכבת ולברוח ליער. הוא נתקל בזוסיה ביילסקי והצטרף ליחידת הפרטיזנים של האחים.
לאחר השחרור על ידי הצבא האדום הוא הצטרף לצבא האדום עד תום המלחמה.
תולדות חייו > ישראל ואילת

בשנת 1946 עלה חורשתי לישראל באניית מעפילים והצטרף לאצ"ל. במלחמת השחרור שירת בחטיבת גבעתי כמפקד מחלקה וסמ"פ ונפצע בקרב על משטרת עיראק סווידאן. בהמשך שירותו הצבאי היה מפקד העיר אילת בדרגת סגן אלוף.
הוא היה אחד משלושה כבאים שהקימו את תחנת הכיבוי באילת. ציוד הכיבוי ששימש אותם הגיע בהשאלה מתחנת גבעתיים.
במקביל, הוא שימש בתפקיד מפקד הג"א באילת, ובמלחמת ששת הימים ארגן את חפירת תעלות ההגנה בעיר, מכיוון שמקלטים לא נמצאו.
אחרי פרישתו הקים בשכונה א' בעיר מועדון לקשישים וכן בית מלאכה המספק שירותי תיקון קלים בבתי הקשישים בעיר.
ציוריו

בשנת 1994, בגיל 75 לערך, החל חורשתי לצייר את זיכרונותיו מתקופת השואה ומתקופת בניית תחנת הכיבוי באילת בשנות השישים. חמש שנים לאחר מכן הוציא בעזרת חברים ספר ציורים בשם העזה, חוצפה ומזל: כך שרדתי. בכל ציור נרשם הסבר קצר על תוכנו. בנוסף, סיפר חורשתי את סיפורו בבתי ספר.
לדברי פרופ' חוי דרייפוס, ראש המרכז לחקר השואה בפולין ביד ושם, חשיבות ציוריו של חורשתי היא בהיותם עדות לחוויותיו, שבשונה מעדות כתובה, זוהי עדות מצוירת של מה שראה.
כשבעים שנה אחרי החתונה הפיקטיבית בגטו, שהונצחה גם היא באחד מציוריו, הסתבר שנתליה חיה בארץ, חורשתי ונתליה שוחחו בטלפון, אך לא נפגשו וזמן קצר לאחר מכן נתליה נפטרה.
בתאריך 17 בינואר 2017 הלך פרץ חורשתי לעולמו והותיר אישה, אורה חורשתי, ילדים ונכדים.
הערות שוליים

↑  פרץ חורשתי בארכיון בית לוחמי הגטאות
1 2  פוסט מאת רב רשף ליאור טהרני (הוועדה לשימור מורשת הכבאות בישראל), בעמוד הפייסבוק של כבאות והצלה לישראל, 21 באפריל 2020
1 2 3   מבט שני - "ציירתי מה שראיתי" - כתבתו של אייל תבור, סרטון בערוץ "כאן 11", באתר יוטיוב
| --- | --- |
בקרת זהויות :  NLI: 987007305906405171  VIAF: 97544532   WorldCat (עם VIAF): 97544532 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרץ חורשתי".
קלאוס טויבר

| --- | --- |

טויבר, 2017
 לידה:  25 ביוני 1952 Rai-Breitenbach, הרפובליקה הפדרלית של גרמניה 
 פטירה:  1 באפריל 2023 (בגיל 70) 
 מדינה:  גרמניה 
 מספר צאצאים:  2 
 פרסים והוקרה:  Deutscher Spielepreis (1997)  פרס משחק השנה  Origins Awards 
 אתר רשמי
 
קלאוס טויבר (בגרמנית: Klaus Teuber;‏ 25 ביוני 1952 – 1 באפריל 2023) היה מעצב משחקי לוח גרמני הנודע לרוב בשל סדרת משחקיו המצליחה, "קטאן".
ביוגרפיה

טויבר נולד ב-1952.
משנת 2007 ועד מותו, הוא התגורר בדרמשטאדט עם אשתו קלאודיה. יש להם שני בנים.
נפטר ב-1 באפריל 2023 לאחר מחלה קצרה וקשה.
קריירה

הוא זכה בפרס משחק השנה ארבע פעמים בעבור המשחקים: ברברוסה, Drunter und Drüber, המתיישבים של קטאן ו-Hoity Toity.
טויבר תכנן לראשונה משחק לוח ב-1991, כשהוציא לשוק את המשחק Hoity Toity, שזכה ליבוא מוקדם יחסית של משחק בסגנון גרמני לשוק האמריקאי. ב-1995 הוציא לאור את משחק הלוח המתיישבים של קטאן, שזכה להצלחה אדירה, פרסים ומשחקי הרחבה. ב-1996 הוציא הרחבה של חמישה עד שישה שחקנים למשחק המתיישבים של קטאן. ב-1997 פרסם הרחבה נוספת לקטאן – קטאן: יורדי הים, וב-1998 הוציא לשוק את הרחבת ערים ואבירים. בשנת 1999, טויבר פרש ממקצועו כטכנאי שיניים, והפך למעצב משחקים במשרה מלאה. הוא המשיך להוציא משחקי לוח נוספים ובהם: קטאן: סוחרים וברברים (2008), קטאן: מגלי ארצות ופיראטים (אנ'), קטאן: עליית שבט האינקה (2018) ומשחקים רבים נוספים.
הערות שוליים

↑  "Klaus Teuber feiert 65er". Spielwiese.at. נבדק ב-27 במאי 2018. {{cite web}}:  (עזרה)
↑  מייסד משחקי הקופסה "המתיישבים של קטאן" הלך לעולמו בגיל 70, באתר ynet, 4 באפריל 2023
| קטאן (סדרת משחקים) |
| --- | --- | --- |
| משחק הבסיס | המתיישבים של קטאן |  |
| הרחבות המשחק | קטאן: ערים ואבירים • קטאן: סוחרים וברברים • קטאן: יורדי הים • קטאן: מגלי ארצות ופיראטים • (הרחבות קטאן נוספות) |  |
| גרסאות עצמאיות | קטאן: עליית שבט האינקה • קטאן ג'וניור • קטאן: גיבורי החלל • קטאן: משמר הלילה |  |
| יוצרים ומפתחים | קלאוס טויבר • בנג'מין טויבר |  |
| --- | --- |
בקרת זהויות :  NLI: 987009748149205171  PLWABN: 9811329859405606  BIBSYS: 13031156  GND: 120631806  ISNI: 0000 0000 1255 9814  LCCN: no2011186587  NKC: xx0142169  NTA: 238065456  RERO: 02-A025794933  SUDOC: 197176380  VIAF: 64842600   WorldCat (עם VIAF): 64842600 
ערך זה הוא קצרמרבנושא אישים. אתם מוזמנים לתרום לוויקיפדיה ו.
תמונה של המשחק ברברוסה, שהיה אחד המשחקים הראשונים שתכנן טויבר
ריימן 2: הבריחה הגדולה

| --- | --- |
עטיפת המשחק לסגה דרימקאסט
עטיפת המשחק לסגה דרימקאסט
 כללי
 תאריך הוצאה:  29 באוקטובר 1999
 סוגה:  משחק פלטפורמה, משחק פעולה-הרפתקאות
 פיתוח:  Ubisoft
 הוצאה לאור:  יוביסופט 
 ארץ מקור:  צרפת 
 הפצה:  Ubisoft
 עיצוב:  מייקל אנסל
 סדרה:  ריימן
 דרישות תוכנה
 מנוע משחק:  RenderWare 
 מצבי משחק:  שחקן יחיד
 פלטפורמות:  מחשב אישי, פלייסטיישן, נינטנדו 64, פלייסטיישן 2, נינטנדו DS, נינטנדו 3DS, iOS, Game Boy Color, דרימקאסט
 המשחק הקודם:  ריימן
 המשחק הבא:  ריימן 3: מהפכת המגה לומים
 
Rayman 2: The Great Escape (בעברית: ריימן 2: הבריחה הגדולה, בקיצור: Rayman 2) הוא משחק ההרפתקאות משנת 1999. זהו המשחק השני בסדרת המשחקים "ריימן".
עלילה > רקע

צבא של רובוטים-פיראטים בפיקודו של אדמירל ראזורברד פלש לעולמו של ריימן, והצליחו לשבות ולשעבד כמעט את כל תושביו. הם אף גרמו לפיצוץ הליבה של העולם לאלף רסיסים - הלומים הצהובים, שנפוצו לכל עבר ברחבי העולם. לאחר פיצוץ הליבה, מאבד ריימן את כוחותיו ונופל בשבי הרובוטים, כשהוא מוחזק כאסיר במפקדת הרובוטים, ספינה ענקית המרחפת באוויר המשמשת גם ככלא לאסירי הרובוטים.
עלילה > עלילת המשחק

גלובוקס, חברו של ריימן, נתפס בידי הרובוטים ונלקח לתאו של ריימן. לאחר שהוכנס הוא מעניק לריימן לום כסוף שהצליח להבריח בבטנו, אשר משיב לריימן את יכולתו לירות כדורי אנרגיה. בעזרת יכולתו המחודשת מצליחים ריימן וגלובוקס לברוח מהספינה, אך הם מאבדים איש את רעהו.
ריימן מתחיל לאסוף את הלומים הצהובים שהרכיבו בעבר את ליבת העולם, ומשחרר מכלאם את הטינסים. בעזרתם הוא מגיע למקום בו כלואה לי הפיה, ומצליח לשחרר גם אותה. לי מעניקה לו לום כסוף נוסף ומספרת לו על פולוקס, יוצרו של העולם שכוחו הרב יוכל להביס את הרובוטים. מכיוון שפולוקס מצוי בתרדמת, על ריימן לצאת ולחפש ארבע מסכות קסומות שאיחודן יגרום לפולוקס להתעורר.
ריימן יוצא למסע החיפוש אחר המסכות, ובמהלך חיפושיו הוא ממשיך באיסוף הלומים הצהובים, שחרור הטינסים הכלואים בכלובים ושאר חבריו שנכלאו על ידי הרובוטים, וכן מקבל מלי לומים כסופים נוספים המשדרגים את יכולותיו ויריותיו. לבסוף הוא מצליח לאחד את ארבע המסכות ומעיר את פולוקס, שמחסל את כל הרובוטים הנמצאים על האדמה. אלא שכוחותיו של פולוקס מוגבלים רק לפני האדמה, ועל כן על ריימן מוטלת המשימה להביס את ראזורברד הנמצא בספינה המרחפת באוויר.
לאחר קרב איתנים עם ראזורברד, המשתמש ברובוט גדול בניסיון לחסל את ריימן, מצליח ריימן להכניעו. אלא שראזורברד משתמש בספינת מילוט ובורח, וזאת לאחר שהפעיל את מנגנון ההשמדה העצמית, דבר שגורם להתפוצצות הספינה כשריימן על סיפונה. בסצנת הסיום כל חבריו של ריימן מתאספים ומתאבלים מסביב לכף רגלו של ריימן, שהיא כל מה שנותר ממנו לאחר הפיצוץ. אלא שאז ריימן מפתיעם ומגיח בצליעה על רגל אחת כשהוא נעזר במקל. כף רגלו מתחברת בחזרה למקומה (שכן ריימן חסר גפיים), ובזאת מגיע סופו הטוב של המשחק. בכתוביות הסיום נראה ראזורברד בחלל כשהוא טס בספינת המילוט שלו.
דמויות

ריימן - גיבור המשחק, יצור חסר גפיים המסוגל להשתמש בשערו כבמסוק וכן לירות כדורי אנרגיה מאגרופיו.
גלובוקס - חברו הטוב של ריימן, יצור כחול דמוי קרפדה המסוגל ליצור ענני גשם.
מרפי - יצור קטן ומעופף שתפקידו לעזור לשחקן במתן הוראות והסברים.
קלארק - מחבריו של ריימן, טיפוס שרירי העוזר לריימן להילחם ברובוטים.
לי- מחברותיו של ריימן, פיה אשר נותנת לו את לומי הכסף המשדרגים את יכולותיו.
ראזורברד - רובוט קטן אשר מהווה את האנטגוניסט הראשי במשחק. ראזורברד וצבא הרובוטים שלו הם שהשתלטו על עולמו של ריימן, פוצצו את ליבתו ושיעבדו וכלאו את תושביו.
הטינסים - יצורים קטנים בצבע טורקיז הנמצאים בהתקוטטות מתמדת על תפקיד המלך שלהם. הם אחראים על היכל הדלתות, מקום המכיל שערים לכל אחד משלבי המשחק, ופותחים עבור ריימן את השערים הללו.
פולוקס - הבורא של העולם, ששקע בתרדמת לפני זמן רב. כדי להעירו על השחקן לאסוף ארבע מסכות קסומות.
הלומים

הלומים הם כדורי אנרגיה מכונפים בצבעים שונים, המפוזרים ברחבי עולם המשחק. לכל לום ישנה השפעה שונה בהתאם לצבעו כאשר ריימן אוסף אותו, מלבד ללומים הסגולים שלא ניתנים לאיסוף אלא רק לשימוש.
לום צהוב - אחד מ-1,000 החלקים שהרכיבו את ליבת העולם, ולאחר שזו פוצצה על ידי הרובוטים הם התפזרו ברחבי העולם.
לום אדום - מרפא חלק מהחיים במד החיים של ריימן.
לום ירוק - נקודת שמירה במשחק, כאשר השחקן נהרג במהלך המשחק הוא מוחזר למקום האחרון בו אסף לום ירוק.
לום כחול - מספק חמצן למד החמצן של ריימן, כאשר הוא מבצע צלילה מתחת למים.
לום סגול - מאפשר לריימן להתלות ולהתנדנד עליו, ובכך מאפשר לריימן להגיע למקומות רחוקים וגבוהים יותר.
לום כתום - לום שווה ערך לחמישה לומים צהובים.
לום כסוף - לומים הניתנים לריימן על ידי לי הפיה, ומשדרגים את יכולותיו.
אויבים

האנצמן 800 (Henchman 800) - אויבים רגילים. קיימת גם גרסה משודרגת עם הרבה חיים וקרס ביד.
פיראט גורילה (Gorilla Pirate) - אלה הם אויבים שבלתי אפשרי לפגוע בהם, אך אפשר לגרום להם ליפול למותם או לקחת שזיף ולזרוק על ראשם.
אקסל (Axel) - שומר המסכה הראשונה.
אמבר (Umber) - שומר המסכה השנייה.
פאוץ' (Foutch) - שומר המסכה השלישית.
גרולם 13 (Grolem 13) - שומר המסכה הרביעית. הופיע בלעדית בגרסת "Rayman Revolution".
גאנו (jano) - מדריך השלב "The Cave of Bad Dreams" יצור ירוק המשגר את ריימן אל השלב.
עכבישים (Spiders) - עוקבים אחרי ריימן ומנסים לתפוס אותו ואז לפגוע בו. בעלי מספר גדול של חיים.
ביקורת

משחק זה קיבל ביקורות טובות מאוד גם מהמעריצים וגם מהמבקרים. משחק זה השתבח בזכות הגרפיקה המחודשת, המוזיקה, הקולות והשליטה במשחק.